Predkladacia správa

Do medzirezortného pripomienkového konania sa v nadväznosti na plnenie úlohy vyplývajúcej z bodu B.2. uznesenia vlády Slovenskej republiky č. 122 zo 14. februára 2007 predkladá materiál Záverečná správa k projektu jednotného informačného systému na sledovanie legislatívneho procesu.

Účelom predkladaného materiálu je informovanie o informačnom systéme vytvorenom v projekte Legislatívny tok z hľadiska rozsahu, funkcií, prepojenia s inými informačnými systémami, testovania, nasadenia aplikácií, budúceho vývoja a samotný popis funkcionalít aplikácií Editor právnych predpisov a Portál právnych predpisov.

Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, a preto sa doložka finančných, ekonomických, environmentálnych vplyvov a vplyvov na zamestnanosť nevyhotovuje.